Godt nytår! | Hele Molevitten
Der provokeres og skabes nye trends, så hvad andet kan jeg end at følge trop:
Året 2006 – forudanelser.
På rollespilsfronten er der jo mine egne små projekter Mareridt og Detektiv, som skal færdiggøres eller skrottes for good. Detektiv er næsten klar til playtest – Mareridt kan playtestes men jeg mangler stadig et par væsentlige aha-oplevelser, så der er dømt overhængende fare for skrotning dér.
Derudover skal jeg være Otto-dommer på Fastaval (WÆÆÆÆÆJ!). Glæder mig til at se hvad, hvad cremen af dansk rollespil kan præstere pt – og forhåbentligt bliver jeg inspireret til selv at få fingeren ud. På Fastaval er det også min plan at støtte Munkholts “prøvesmagning” af indie-spil.
Nu vi er ved The Forge: i 2006 vil jeg spille The Mountain Witch, Dogs in the Vineyard og The Dragon Killer (hvis det dukker op). Jeg vil have en fast rollespilsgruppe i sving – mere spil, mindre teori.
Af andre spændende, men ikke rollespilsrelaterede ting kan nævnes, at jeg sammen med mit band drager til London i starten af marts for at mixe de sidste sange til, hvad der forhåbentligt bliver viraks debutplade.
2006 tegner med andre ord spændende.
This entry was posted on 0 1. januar 2006 at 7:07 pm and is filed under Uncategorized.	You can follow any responses to this entry through the RSS 2.0 feed.
Et svar til Godt nytår!
munkholt siger:	januar 1, 2006 kl. 7:36 pm	Orh,manner, du har bare siddet og varmet de gode nyheder.